CELEX: 62021TB0136
Language: el
Date: 2021-11-09 00:00:00
Title: Υπόθεση T-136/21: Διάταξη του Γενικού Δικαστηρίου της 9ης Νοεμβρίου 2021 — Amort κ.λπ. κατά Επιτροπής [Προσφυγή ακυρώσεως – Φάρμακα που προορίζονται για ανθρώπινη χρήση – Χορήγηση άδειας κυκλοφορίας υπό αίρεση για το «COVID-19 Vaccine Moderna — Εμβόλιο mRNA COVID-19 (τροποποιημένων νουκλεοτιδίων)», φάρμακο για χρήση από τον άνθρωπο – Έλλειψη έννομου συμφέροντος – Απουσία άμεσου επηρεασμού – Πράξη που δεν αφορά ατομικά τους προσφεύγοντες – Μη κανονιστική πράξη – Απαράδεκτο]

17.1.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 24/40
            
         
      Διάταξη του Γενικού Δικαστηρίου της 9ης Νοεμβρίου 2021 — Amort κ.λπ. κατά Επιτροπής
      (Υπόθεση T-136/21) (1)
      
      (Προσφυγή ακυρώσεως - Φάρμακα που προορίζονται για ανθρώπινη χρήση - Χορήγηση άδειας κυκλοφορίας υπό αίρεση για το «COVID-19 Vaccine Moderna — Εμβόλιο mRNA COVID-19 (τροποποιημένων νουκλεοτιδίων)», φάρμακο για χρήση από τον άνθρωπο - Έλλειψη έννομου συμφέροντος - Απουσία άμεσου επηρεασμού - Πράξη που δεν αφορά ατομικά τους προσφεύγοντες - Μη κανονιστική πράξη - Απαράδεκτο)
      (2022/C 24/53)
      Γλώσσα διαδικασίας: η γερμανική
      
         Διάδικοι
      
      
         Προσφεύγοντες: Heidi Amort (Jenesien, Ιταλία) και 37 λοιποί προσφεύγοντες των οποίων τα ονόματα παρατίθενται στο παράρτημα I της διάταξης (εκπρόσωπος: R. Holzeisen, δικηγόρος)
      
         Καθής: Ευρωπαϊκή Επιτροπή (εκπρόσωποι: B.-R. Killmann και A. Sipos)
      
         Αντικείμενο
      
      Προσφυγή δυνάμει του άρθρου 263 ΣΛΕΕ με αίτημα την ακύρωση της εκτελεστικής απόφασης C(2021) 94 (final) της Επιτροπής, της 6ης Ιανουαρίου 2021, για τη χορήγηση άδειας κυκλοφορίας υπό αίρεση δυνάμει του κανονισμού (ΕΚ) αριθ. 726/2004 του Ευρωπαϊκού Κοινοβουλίου και του Συμβουλίου για το «COVID-19 Vaccine Moderna — Εμβόλιο mRNA COVID 19 (τροποποιημένων νουκλεοτιδίων)», φάρμακο για χρήση από τον άνθρωπο.
      
         Διατακτικό
      
      Το Γενικό Δικαστήριο διατάσσει:
      
                  1)
               
               
                  Απορρίπτει την προσφυγή ως απαράδεκτη.
               
            
                  2)
               
               
                  Παρέλκει η εξέταση των αιτήσεων παρεμβάσεως που υπέβαλαν ο TN, οι TF, TG, TH και TI, ο Jean Gouezo και τα λοιπά πρόσωπα των οποίων τα ονόματα παρατίθενται στο παράρτημα II, ο Stefano Del Gaudio και τα λοιπά πρόσωπα των οποίων τα ονόματα παρατίθενται στο παράρτημα II, ο TR και τα λοιπά πρόσωπα των οποίων τα ονόματα παρατίθενται στο παράρτημα II, ο VH και τα λοιπά πρόσωπα των οποίων τα ονόματα παρατίθενται στο παράρτημα II και ο Dieter Achtschin και τα λοιπά πρόσωπα των οποίων τα ονόματα παρατίθενται στο παράρτημα II καθώς και η Moderna Biotech Spain SL.
               
            
                  3)
               
               
                  Καταδικάζει στα δικαστικά έξοδα τη Heidi Amort και τα λοιπά πρόσωπα των οποίων τα ονόματα παρατίθενται στο παράρτημα I.
               
            
                  4)
               
               
                  Οι TN, TF, TG, TH και TI, ο Jean Gouezo και τα λοιπά πρόσωπα των οποίων τα ονόματα παρατίθενται στο παράρτημα II, ο Stefano Del Gaudio και τα λοιπά πρόσωπα των οποίων τα ονόματα παρατίθενται στο παράρτημα II, ο TR και τα λοιπά πρόσωπα των οποίων τα ονόματα παρατίθενται στο παράρτημα II, ο VH και τα λοιπά πρόσωπα των οποίων τα ονόματα παρατίθενται στο παράρτημα II και ο Dieter Achtschin και τα λοιπά πρόσωπα των οποίων τα ονόματα παρατίθενται στο παράρτημα II καθώς και η Moderna Biotech Spain φέρουν έκαστος τα σχετικά με τις αιτήσεις παρεμβάσεως δικαστικά έξοδά του.
               
            
         (1)  EE C 148 της 26.4.2021.